da en da en da en en da en da id da en da en en da nb pl nb da en da da da en da da da da en da da da da da da da da da da da nb da da da da da da en da da en da da da da en en en en da en et en da da en en en en en en en en en da da sv en da en fa en en sv en
Solfanger fra Lauritz.com – Kolonihave uden strøm
Guide til 12v solcelleanlæg, 12v vindmølle, solvandvarmer og 12v gadgets
8. september 20139. september 2013⌙ Solfanger til vand
Her er en artikel der handler om en solfanger til vand og IKKE solceller til 12volt.
På DBA og Gul og Gratis er der for tiden en del solvandvarmer med x antal vacuum rør og en varmtvandstank på x antal liter.
Det specielle ved de her solfangere er at de alle er selvcirkulerende.
Som betyder at de i teorien ikke behøver en pumpe, hvilket gør dem perfekte til en kolonihave uden indlagt strøm.
Og så er selve solfangeren med tilhørende vandtank billig.
Hvis du da ikke bliver snydt og byder til en overpris på Lauritz.
Jeg gav selv 3.000 kr for min solfanger, som er på 150 liter og med 15 vakuumrør på 1,8 meter i længden.
Så fik jeg ovenikøbet leveret solvandvarmeren helt til havelågen af den flinke mand jeg købte sættet af.
Vacuum solfangeren virker som et “åbent system”, hvor vandet fyldes i den lille beholder øverst og så løber ned i varmtvandstanken.
I den lille beholder sider en svømmeventil, som den man kender fra et wc.
Når systemet er “åbent” betyder det også at det varme vand der løber ud af den store vandrette tank er uden tryk.
Hele solfanger stativet skal derfor side meget højt for at der er nok tryk på det varme vand.
Jeg har fra øverste tank og ned til min bruser 2-3 meter.
Det er slet ikke nok tryk i mit tilfælde, derfor er jeg blevet nød til at tilslutte en 12v trykpumpe.
Pumpen starter automatisk når der bliver brugt varmt vand.
Vandet i varmtvandstanken kan blive over 95 grader!
Skoldnings sikring og 12v pumpe
Det kan hverken trykpumpe eller min hud holde til, så det er også nødvendigt at sætte en skoldningssikring til, som blander det varme vand med koldt, så det når en max. temperatur på 50 grader, som er det jeg har indstillet skoldningssikringen til.
Fittings, rør, skoldningssikring og pumpe koster ca. 3.000 kr, så den samlet pris for mit varmtvandsystem er 6.000 kr
Og så til det store minus ved denne billig udgave af dette solfangeranlæg med tank:
Den virker ikke om vinteren !
I de dyre udgaver af de solfangere der er selvcirkulerende, er der solfangervæske der ikke fryser i vacuum rørende.
I solfangerne fra Lauritz.com er det selve brugsvandet der er i hver af rørende, så ved frost vil rørende frostsprænge.
Alle rørende og varmtvandstanken skal derfor afmonteres og tømmes for vand når det bliver vinter !
Et andet minus er når det er brugsvandet der løber rundt i hele systemet, er at det kalker til.
Eller det er hvert fald min spådom, men ved ikke om det er rigtigt da mit system stadig er nyt.
Man kan få systemer der er mere avanceret, der ikke skal tømmes for vand og med “tryk”.
Når det er et system med tryk, betyder det at man bare tilslutter en vandslange ind i den ene ende og så kommer der varmt vand ud i den anden ende med vandværkstryk.
Altså kræver denne løsning ikke pumpe.
Men prisen er dog meget højt for et sådan system, se f.eks. http://www.aguasol.dk, som er en alternativ løsning til 31.000 kr!
Find og køb “min” solfanger her:
29. juni 2020 at 11:45
Jeg brugte kold vand og sat et blandingsbatteri op i stedet for skoldsikring og uden pumpe. Det virker fint. Mvh Paul
Leave a comment Annuller svar
Din e-mailadresse vil ikke blive publiceret. Krævede felter er markeret med *